b"\n_START_ARTICLE_\nCastell Blanc\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s que els templers se n'apoderessin el 1110, el van engrandir i el van considerar un dels quarters principals per a la defensa del comtat de Tr\xc3\xadpoli.\n_START_SECTION_\nDescripci\xc3\xb3 del monument\n_START_PARAGRAPH_\nAmb unes dimensions de 18 per 31 metres, el castell Blanc fa 28 metres d'al\xc3\xa7ada. Els dos pisos de l'estructura es van construir en calc\xc3\xa0ria i els terres es van cobrir amb enormes plaques de pedra. La capella, dedicada a sant Miquel, ocupa la planta baixa, s'eleva fins a disset metres i fa trenta-un metres de llargada. En el segon pis hi ha moltes finestres petites, usades pels arquers. En aquest pis es pot accedir per una rampa d'escales en part destru\xc3\xafda. El sostre de la torre se sost\xc3\xa9 per diverses columnes molt robustes. El campanar, enganxat al mur occidental, es pot escoltar a una dist\xc3\xa0ncia de cinc quil\xc3\xb2metres. Per una altra escalinata que hi ha en el segon pis es pot arribar al teulat de la torre, on es poden veure les muntanyes de la rodalia, algunes ja al L\xc3\xadban i tamb\xc3\xa9 es pot veure la ciutat de Tr\xc3\xadpoli, el mar Mediterrani i el Krak dels Cavallers."